CELEX: 32012D0352
Language: sl
Date: 2012-06-07 00:00:00
Title: 2012/352/EU: Sklep Sveta z dne 7. junija 2012 o stališču, ki ga sprejme Evropska unija v Svetu ministrov AKP-EU, glede statusa Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi

4.7.2012   
            
            
               SL
            
            
               Uradni list Evropske unije
            
            
               L 174/2
            
         SKLEP SVETA
   z dne 7. junija 2012
   o stališču, ki ga sprejme Evropska unija v Svetu ministrov AKP-EU, glede statusa Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi
   (2012/352/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma med državami AKP in ES (1) in zlasti člena 1 Notranjega sporazuma,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju 23. junija 2000 (2), je bil prvič spremenjen v Luxembourgu 25. junija 2005 (3) in je bil spremenjen drugič 22. junija 2010 v Ouagadougouju (4) (v nadaljnjem besedilu: Sporazum o partnerstvu AKP-EU). Druga sprememba se začasno uporablja od 31. oktobra 2010.
            
         
               (2)
            
            
               V členu 94 Sporazuma o partnerstvu AKP-EU je določeno, da je treba vsako zaprosilo za pristop države predložiti Svetu ministrov AKP-EU, ki ga mora odobriti.
            
         
               (3)
            
            
               Republika Južni Sudan je 20. marca 2012 predložila zaprosilo za pristop v skladu s členom 94 Sporazuma o partnerstvu AKP-EU in za status opazovalke, ki bi ji do zaključka postopka pristopa omogočal sodelovanje v skupnih institucijah, ustanovljenih z navedenim sporazumom.
            
         
               (4)
            
            
               Unija bi morala potrditi odločitev Sveta ministrov AKP-EU, da odobri pristop Južnega Sudana in mu dodeli status opazovalke do 20. novembra 2012. Južni Sudan bi moral do navedenega datuma akt o pristopu deponirati pri depozitarjih Sporazuma o partnerstvu AKP-EU, in sicer generalnem sekretariatu Sveta Evropske unije in sekretariatu držav AKP.
            
         
               (5)
            
            
               Zato je primerno, da se oblikuje stališče, ki ga sprejme Unija v Svetu ministrov AKP-EU glede statusa Južnega Sudana v zvezi s Sporazumom o partnerstvu AKP-EU.
            
         
               (6)
            
            
               Stališče Unije v Svetu ministrov AKP-EU bi moralo temeljiti na priloženem osnutku sklepa –
            
         SPREJEL NASLEDNJI SKLEP:
   Člen 1
   Stališče Evropske unije v Svetu ministrov AKP-EU o zaprosilih Republike Južne Sudan za pristop in pridobitev statusa opazovalke je, da se zaprosiloma ugodi pod pogoji iz osnutka sklepa Sveta ministrov AKP-EU, ki je priložen temu sklepu.
   Status opazovalke velja do 20. novembra 2012. Južni Sudan deponira akt o pristopu do navedenega datuma pri generalnem sekretariatu Sveta Evropske unije in sekretariatu držav AKP.
   O formalnih in manjših spremembah osnutka sklepa Sveta ministrov AKP-EU se je mogoče dogovoriti, ne da bi bilo treba spremeniti navedeni sklep.
   Člen 2
   Ta sklep začne veljati na dan po njegovem sprejetju.
   
      V Luxembourgu, 7. junija 2012
      
         
            Za Svet
         
         
            Predsednik
         
         M. BØDSKOV
      
   
   
      (1)  UL L 317, 15.12.2000, str. 376.
   
      (2)  UL L 317, 15.12.2000, str. 3.
   
      (3)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).
   
      (4)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).
   
      OSNUTEK
      SKLEP št. …/2012 SVETA MINISTROV AKP-EU
      z dne …
      o statusu Republike Južni Sudan v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi
      SVET MINISTROV AKP-EU JE –
      ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kakor je bil prvič spremenjen v Luxembourgu 25. junija 2005 (2) in drugič v Ouagadougouju 22. junija 2010 (3) (v nadaljnjem besedilu: Sporazum o partnerstvu AKP-EU), in zlasti člena 94 Sporazuma,
      ob upoštevanju Sklepa št. 1/2005 Sveta ministrov AKP-EU z dne 8. marca 2005 o sprejetju poslovnika Sveta ministrov AKP-ES (4) in zlasti člena 8(3) poslovnika,
      ob upoštevanju naslednjega:
      
                  (1)
               
               
                  Druga sprememba Sporazuma o partnerstvu AKP-EU se začasno uporablja od 31. oktobra 2010.
               
            
                  (2)
               
               
                  V členu 94 Sporazuma o partnerstvu AKP-EU je določeno, da je treba vsako zaprosilo za pristop države predložiti Svetu ministrov, ki ga mora odobriti.
               
            
                  (3)
               
               
                  Republika Južni Sudan je 20. marca 2012 predložila zaprosilo za pristop v skladu s členom 94 Sporazuma o partnerstvu AKP-EU in za status opazovalke, ki bi ji do zaključka postopka pristopa omogočal sodelovanje v skupnih institucijah, ustanovljenih z navedenim Sporazumom.
               
            
                  (4)
               
               
                  Status opazovalke bi moral veljati do 20. novembra 2012. Južni Sudan bi moral deponirati akt o pristopu do navedenega datuma pri depozitarjih Sporazuma o partnerstvu AKP-EU, in sicer pri generalnem sekretariatu Sveta Evropske unije in sekretariatu držav AKP –
               
            SPREJEL NASLEDNJI SKLEP:
      Člen 1
      Ugoditev zaprosiloma za pristop in status opazovalke
      Zaprosilu Republike Južni Sudan, da pristopi k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanemu v Cotonouju 23. junija 2000, kakor je bil prvič spremenjen v Luxembourgu 25. junija 2005 in drugič v Ouagadouguju 22. junija 2010, se ugodi.
      Južni Sudan ima v skladu s Sporazumom o partnerstvu AKP-EU status opazovalke do 20. novembra 2012.
      Južmi Sudan deponira akt o pristopu do navedenega datuma pri depozitarjih Sporazuma o partnerstvu AKP-EU, in sicer pri generalnem sekretariatu Sveta Evropske unije in sekretariatu držav AKP.
      Člen 2
      Začetek veljavnosti
      Ta sklep začne veljati na dan po sprejetju.
      
         V …,
         
            
               Za Svet ministrov AKP-EU
            
            
               Predsednik
            
         
      
      
         (1)  UL L 317, 15.12.2000, str. 3.
      
         (2)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).
      
         (3)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).
      
         (4)  UL L 95, 14.4.2005, str. 44.